Miracle on Ice

Miracle on Ice er kallenavnet på en ishockeykamp spilt 22. februar 1980, der USAs lag overraskende slo Sovjetunionens lag  4–3 under ishockey under Vinter-OL 1980. USAs lag besto av amatør-spillere og studenter, mens Sovjetunionens lag ble ansett som profesjonelle utøvere og var klarer favoritter til å ta gull.

USAs lag ble ledet av trener Herb Brooks, mens Sovjets lag ble ledet av Viktor Tikhonov.

USA ble olympisk mester da de senere slo Finland 4–2 i sluttspillet. Sovjetunionen tok sølv, Sverige tok bronsemedaljen og Finland endte på 4.-plass.

 Bakgrunn 

 Veien til finalerunden 
I turneringens første runde overrasket amerikanerne mange observatører med sitt fysiske, sammenhengende spill. I deres første kamp mot favorittene fra Sverige utlignet USA på dramatisk vis til 2–2 med 27 sekunder igjen av kampen etter at de hadde tatt ut målvakten Jim Craig for en ekstra utespiller. Kampen endte dermed uavgjort. Deretter kom en skrell da amerikanerne beseiret sølvfavoritten Tsjekkoslovakia 7–3. Med de to tøffeste kampene i gruppefasen ute av veien, tok det amerikanske laget tre seire til, og slo Norge 5–1, Romania 7–2 og Vest-Tyskland 4–2. USA avsluttet gruppespillet med statistikken 4–1–0 (4 seiere og en uavgjort) og gikk dermed videre til finalerunden som toer i, bak Sverige.

I den andre gruppen stormet sovjeterne ubeseiret gjennom gruppespillet. De beseiret Japan 16–0, Nederland 17–4 og Polen 8–1, Finland 4–2 og Canada 6–4 og avanserte dermed til finalerunden uten store problemer, selv om både finnene og kanadierne ga sovjeterne tøffe kamper for to perioder. Finnene sikret andreplassen i gruppen.

RundeMotstanderResultatFørste rundeMotstanderResultat16–0Kamp 12–217–4Kamp 27–38–1Kamp 35–14–2Kamp 47–26–4Kamp 54–2Stilling etterførste runde

 Kampen 

 Referat 
I finalerunden møttes USA og Sovjetunionen i første kamp. Sovjetunionen tok oppskriftsmessig ledelsen da Aleksej Kasatonov skøt et skudd som Vladimir Krutov styrte inn til 1–0.  Selv om USA hadde havnet under i alle kampene (bortsett fra mot Romania) hadde de gang på gang klart å arbeide seg inn i kampen igjen. Denne tendensen fortsatte også i kampen mot Sovjetunionen. William «Buzz» Schneider kvitterte fem minutter senere da han dundret inn 1–1 oppe i krysset med et skudd fra vantet. Sovjet tok ledelsen igjen til 2–1 gjennom Sergej Makarov men i periodens siste sekund utlignet Mark Johnson til 2–2. Sovjet var rystet, og innen andre periode hadde trener Viktor Tikhonov byttet ut målvakten Vladislav Tretjak, som ble ansett som en av de beste målvaktene i verden, med reservemålvakten Vladimir Mysjkin.

Sovjet startet andre periode med å ta initiativet og da Aleksander Maltsev ga Sovjet ledelsen for tredje gang i overtall tidlig i andre periode trodde de fleste at USA ikke ville klare å svare. Men kampen var imidlertid mye jevnere enn ventet. USA utlignet 8.39 ut i den tredje perioden og med ti minutter igjen av kampen satte lagkapteinen Mike Eruzione inn 4–3. De siste 10 minuttene ble en nervepirrende affære hvor Sovjet presset intenst mens USA forsøkte å holde unna. Tikhonov, som ikke var vant til å være i en sånn situasjon, tok ikke ut målvakten for å få inn en ekstra utespiller. Med sju sekunder igjen fikk amerikanerne pucken ut av sonen mens publiken talte ned sekundene mot slutt. Al Michaels kommenterte for fjernsynskanalen American Broadcasting Company og utropet hans i sluttsekundene ble senere verdenskjent: 

 Detaljer 
Klokkeslett er gitt i lokal tid UTC−05.00.

 File:USA ice hockey white jersey 1980 OG single.png File:URS ice hockey red jersey 1976-1981 single.png 
 Løperrekker:24 Rob McClanahan10 Mark Johnson8 Dave Silk25 Buzz Schneider16 Mark Pavelich28 John Harrington21 Mike Eruzione − 9 Neal Broten11 Steve Christoff27 Phil Verchota15 Mark Wells23 Dave Christian19 Eric StrobelBackpar:3 Ken Morrow5 Mike Ramsey6 Bill Baker − 17 John O’Callahan20 Bob SuterMålvakter30Jim Craig (førstemålvakt)1Steve Janaszak (reserve)Trener: Herb Brooks Startoppstilling300px Løperrekker:17 Valerij Kharlamov16 Aleksandr Petrov13 Boris Mikhajlov − 9 Vladimir Krutov10 Aleksandr Maltsev11 Jurij Lebedev23 Aleksandr Golikov25 Vladimir Golikov24 Sergej Makarov26 Aleksandr Skvortsov22 Viktor Zjluktov19 Helmuts BalderisBackpar:2 Vjatsjeslav Fetisov7 Aleksej Kasatonov5 Vasilij Pervukhin6 Valerij Vasiljev − 12 Sergej Starikov14 Zinetula BiljaletdinovMålvakter20Vladislav Tretjak (førstemålvakt)1Vladimir Mysjkin (reserve)Trener: Viktor Tikhonov


 Scoringer Periode Tid Lag Handling Stilling 1. 03:25  Utvisning for URSBoris Mikhajlov2 minutters utvisning for hooking. USA 0–0 URS 09:12   MålUSA 0–1 URSVladimir Krutov (assistert av Aleksej Kasatonov). USA 0–1 URS 14:03   MålUSA 1–1 URSBuzz Schneider (assistert av Mark Pavelich). USA 1–1 URS 17:34   MålUSA 1–2 URSSergej Makarov (assistert av Aleksandr Golikov). USA 1–2 URS 19:59   MålUSA 2–2 URSMark Johnson (assistert av Dave Christian og Dave Silk). USA 2–2 URS 2. 20:58  Utvisning for USAJohn Harrington2 minutters utvisning for holding. USA 2–2 URS 22:18   MålUSA 2–3 URS ()Aleksandr Maltsev (assistert av Krutov). USA 2–3 URS 36:56  Utvisning for USAJim Craig2 minutters utvisning for forsinkelse av spillet. USA 2–3 URS 37:08  Utvisning for URSJurij Lebedev2 minutters utvisning for usportslig opptreden. USA 2–3 URS 37:08  Utvisning for USAKen Morrow2 minutters utvisning for krysstakling. USA 2–3 URS 3. 46:47  Utvisning for URSVladimir Krutov2 minutters utvisning for høy kølle (high-sticking). USA 2–3 URS 48:39   MålUSA 3–3 URS ()Mark Johnson (assistert av Silk). USA 3–3 URS 50:00   MålUSA 4–3 URSMike Eruzione (assistert av Pavelich og Harrington). USA 4–3 URS 

 Statistikk 

 Skudd på mål Lag 1. 2. 3. I alt   8  2  6  16   18  12  9  39

 Utvisningsminutter Lag 1. 2. 3. I alt   2  4  0  6   2  2  2  6

 Overtallsmuligheter Lag Mål/Forsøk   1/3   1/3

 Etterspill 
To dager senere møtte USA og Finland i turneringens siste dag. USA hadde nå plutselig fått favorittstempelet og ville med seier vinne gull, mens Finland ville med seier sikre sin første OL-medalje noensinne; USAs medaljeskjebne ville da være avhengig av kampen mellom Sovjet og Sverige. USA møtte et defensivt sterkt finsk lag og to ganger ledet Finland etter praktscoringer av Jukka Porvari og Mikko Leinonen. Men i tredje periode tok USAs førsterekke initiativet og Phil Verchota utlignet til 2–2. Da Rob McClanahan etter seks minutter av perioden sørget for at USA tok ledelsen til 3–2 brøt det ut vill jubel blant de amerikanske tilskuerene. USAs visepresident Walter Mondale, som var blant tilskuerne, reiste seg og fektet med armene i begeistring. Da Mark Johnson satte inn 4–2 målet fullbyrdet USA sensasjonen og skrev ishockeyhistorie.

I kampen mellom sølv og bronse klarte de skuffede sovjetiske spillerne å nullstille seg og knuse svenskene 9–2. Etter to perioder ledet Sovjet 9–0, selv om Mats Åhlberg og Leif Holmgren pyntet på resultatet i tredje periode. Sovjetunionen vant dermed sølv mens Sverige tok bronse.

 Referanser 

Kategori:Ishockey under Vinter-OL 1980